open-index/open-wikipedia-markdown huggingface dataset:
1924. gada Latvijas čempionāts šahā

**1924. gada Latvijas šaha čempionāts** - I Latvijas šaha kongress, kas bija pirmais Latvijas šaha čempionāts.

## Turnīra gaita
No 13. līdz 23. aprīlim 1924. gadā Rīgas Biržas nama zāle norisinājās I Latvijas šaha kongress. To svinīgi atklāja valsts prezidents Jānis Čakste. Kongresa virsturnīrā piedalījās 10 Rīgas šahisti, pa vienam Daugavpils (Z. Grubins), Jelgavas (V. Vickopfs), Liepājas šahistam (Indriķis Strazdiņš), kā arī viesis no Tallinas, kādreizējais Rīgas šaha biedrības biedrs Teodors Germans. Atbilstoši prognozēm cīņa par uzvaru turnīrā risinājās starp Matisonu, Apšenieku un Bētiņu. Izlozei bija labpaticies, ka izšķirošā partija starp Matisonu un Apšenieku notika tikai 11. kārtā, kad Apšeniekam bija 9,5 punkti, bet Matisonam par punktu mazāk. Ļoti smagā cīņā Matisons uzvarēja ar melnajiem 60. gājienā, bet Apšenieks pavisam negaidīti zaudēja arī pēdējā 13. kārtā N. Miļevskim. Līdz ar to Hermanis Matisons kļuva par turnīra uzvarētāju un kā pirmais Latvijas šahists ieguva titulu "Latvijas šaha meistars". Pirmo astoņu vietu ieguvēji saņēma godalgas.

## Citāti

## Turnīra tabula
:

## Atsauces

## Literatūra
* K.Bētiņš, A.Kalniņš, V.Petrovs "Šachs Latvijā līdz 1940. gadam", Rīga, Valters un Rapa, 1940.
* Ģ.Salmiņš "Fricis Apšenieks (1894 - 1941)", Liepāja, LiePA, 2006, .
* Ģ.Salmiņš "No Parīzes līdz Prāgai. Hermanis Matisons (1894 - 1932)", Liepāja, LiePA, 2008, .
Ersans Iljasova

**Ersans Iljasova** (; dzimis ) ir bijušais turku basketbolists, pārsvarā spēlēja kā spēka uzbrucējs, dažkārt kā vieglais uzbrucējs. Turcijas izlases dalībnieks. 13 sezonas aizvadījis Nacionālās basketbola asociācijas (NBA) klubos.

E. Iljasova dzimis Eskišehirā, krimas tatāru izcelsmes ģimenē, tomēr par viņa dzimšanas vietu un patieso vecumu ir bijušas arī citas versijas.

## Karjera
Profesionāļa karjeru uzsāka 15 gadu vecumā Turcijas klubos. Augstākajā līgā nokļuva kopā ar Stambulas "Ülkerspor", kura sastāvā ieguva Turcijas kausu un piedalījās Eirolīgas turnīrā.

Pēc vienas sezonas Turcijas augstākajā līgā E. Iljasova pieteicās NBA draftam, kur 2005. gada draftā viņu ar 36. numuru otrajā kārtā izvēlējās Milvoki "Bucks". Pirmo sezonu pēc drafta E. Iljasova aizvadīja komandas fārmklubā Talsas "66ers" D līgā. Nākamajā sezonā viņš spēlēja "Bucks", tomēr spēles laiks un produktivitāte nebija lieli. Tāpēc 2007. gadā viņš atgriezās Eiropā, kur aizvadīja divas sezonas *[[FC Barcelona (basketbola klubs)|FC Barcelona]]*, kļūstot par Spānijas čempionu un sasniedzot Eirolīgas pusfinālu.

2009. gada vasarā E. Iljasova atgriezās NBA un noslēdza trīs gadu līgumu ar "Bucks", kura sastāvā divu sezonu laikā kļuva par vienu no vadošajiem spēlētājiem. 2011. gada NBA lokauta laikā spēlēja Turcijā Stambulas "Anadolu Efes" sastāvā. Pēclokauta sezonu uzsāka ļoti produktīvi, iespaidīgāko spēli aizvadot  uzvarā pret Ņūdžersijas "Nets", gūstot 29 punktus un savācot 25 bumbas zem groziem.

2015. gada jūnijā E. Iljasovu aizmainīja uz Detroitas "Pistons" pret Kāronu Batleru un Šovnē Viljamsu. Sekojošās sezonās bieži mainījis komandas, līdz 2018. gada vasarā trešo reizi atgriezās savā pirmajā NBA komandā Milvoki "Bucks". 2020. gada novembrī viņš tika atbrīvots no "Bucks" sastāva (komanda sezonas nogalē kļuva par NBA čempionvienību). 2021. gada martā E. Iljasova pievienojās Jūtas "Jazz", kas kļuva par viņa pēdējo komandu. 2021. gada decembrī viņš vēl noslēdza 10 dienu līgumu ar Čikāgas "Bulls", taču laukumā šīs komandas sastāvā neizgāja.

### Turcijas izlase
Spēlējis visu vecumu Turcijas jaunatnes izlasēs. 2006. gadā atzīts par Eiropas U-20 čempionāta labāko spēlētāju (čempionāts notika Turcijas pilsētā Izmirā, un mājinieki izcīnīja sudraba medaļas).

Turcijas pieaugušo izlases sastāvā spēlējis 2006. gada Pasaules čempionātā (komanda ieguva augsto 6. vietu), 2007. gada Eiropas čempionātā un 2009. gada Eiropas čempionātā. Lielākais panākums izlases rindās tika paveikts 2010. gadā, kad E. Iljasova bija viens no līderiem izlasē, kas Turcijā notikušajā Pasaules kausa finālturnīrā izcīnīja sudraba medaļas, tikai finālā piekāpjoties ASV izlasei.

## Atsauces

## Ārējās saites
1926. gada Latvijas čempionāts šahā

**1926. gada Latvijas šaha čempionāts** - II Latvijas šaha kongress un vienlaicīgi Latvijas šaha čempionāts.

## Turnīra gaita
No 20. līdz 31. decembrim 1926. gadā Rīgā norisinājās II Latvijas šaha kongress. Kongresa virsturnīrā piedalījās 12 Rīgas šahisti, divi Liepājas šahisti (S.Meijers, I. Strazdiņš) un viens Daugavpils (Z.Grubins) šahists.
Pēc tā laika noteikumiem I Latvijas šaha kongresa uzvarētājs Hermanis Matisons turnīrā nevarēja piedalīties, jo bija jau izcīnījis Latvijas šaha meistara nosaukumu. Bez sava galvenā konkurenta Fricis Apšenieks guva pārliecinošu uzvaru turnīrā un ieguva titulu "Latvijas šaha meistars". Par pārējām godalgotām vietām cīņā sekmīgi iesaistījās jaunās paaudzes šahisti Teodors Bergs, Vladimirs Petrovs un Augusts Strautmanis, kas turnīra tabulā apsteidza daudz pieredzējušākus dalībniekus.

## Turnīra tabula
:

## Literatūra
* K.Bētiņš, A.Kalniņš, V.Petrovs "Šachs Latvijā līdz 1940. gadam", Rīga, Valters un Rapa, 1940.
* Ģ.Salmiņš "No Parīzes līdz Prāgai. Hermanis Matisons (1894 - 1932)", Liepāja, LiePA, 2008, .
* Ģ.Salmiņš "Fricis Apšenieks (1894 - 1941)", Liepāja, LiePA, 2006, .
Tajs Lausons

**Taivons (Tajs) Ronels Lausons** (; dzimis ) ir amerikāņu basketbolists, spēlē saspēles vadītāja pozīcijā. Pēdējais klubs, ko pārstāvēja 2023. gadā bija Venecuēlas komanda *[[Gaiteros del Zulia]]*, bet iepriekš spēlējis vairākos Nacionālās basketbola asociācijas (NBA) klubos, visilgāk — Denveras "Nuggets".

## Karjera
Laikā no 2006. līdz 2009. gadam studēja Ziemeļkarolīnas Universitātē, pārstāvēja universitātes komandu NCAA čempionātā. 2009. gadā kļuva par NCAA čempionu.

2009. gada NBA draftā viņu Minesotas "Timberwolves" izraudzījās ar kopējo 18. kārtas numuru, taču uzreiz tiesības uz viņu tika aizmainītas uz Denveras "Nuggets". 2011. gada februārī pēc Čonsija Billapsa aizmainīšanas viņš kļuva par "Nuggets" pamatsastāva saspēles vadītāju. 2011. gada 9. aprīļa uzvarētā spēlē pret Minesotas "Timberwolves" viņš uzstādīja NBA rekordu, iemetot pirmos 10 trīspunktu metienus pēc kārtas (visā spēlē 10 no 11 metieniem un kopā gūti 37 punkti).

2011. gada lokauta laikā spēlēja Lietuvas klubā Kauņas "Žalgiris", aizvadot septiņas spēles Eirolīgā.

2015. gada jūlijā T. Lausons tika aizmainīts Hjūstonas "Rockets" pret Džoiju Dorsiju, Niku Džonsonu, Kostas Papanikolau un Pablo Pridžioni. Spēlējot "Rockets" parādījās problēmas spēlētāja ārpus laukuma uzvedībā, kas bija iemesls vairākām diskvalifikācijām. 2016. gada 1. martā T. Lousons tika atbrīvots no komandas sastāva, bet jau 7. martā viņš noslēdza līgumu ar Indiānas "Pacers". 2016. gada vasarā viņš kļuva par Sakramento "Kings" spēlētāju, kura sastāvā sezonas pēdējā spēlē (kas bija 551. spēlētāja karjerā) izcīnīja savu pirmo *tripple-double* — 22 punkti, 12 piespēles un 11 atlēkušās bumbas 129—104 uzvarā pret Fīniksas "Suns".

2017. gada augustā T. Lausons noslēdza 2,4 miljonus dolāru vērtu viena gada līgumu ar Ķīnas Basketbola asociācijas klubu Šaņdunas "Golden Stars". 2018. gada pavasarī viņš īslaicīgi atgriezās NBA, noslēdzot līgumu ar Vašingtonas "Wizards" un piedaloties kluba sastāvā izslēgšanas spēlēs. Tā paša gada beigās viņš atgriezās Ķīnā, turpinot spēlēt Šaņdunas "Golden Stars". 2019. gada septembrī viņš pievienojās citam Ķīnas līgas klubam Fudzjaņas "Sturgeons", bet jau drīz viņš tika atskaitīts no komandas par neadekvātiem vēstījumiem sociālajos tīklos.

2020. gada decembrī spēlētājs pievienojās Grieķijas Basketbola līgas klubam Rodas "Kolossos", taču nospēlēja tajā tikai vienu spēli gandrīz gadu vēlāk 2021. gada septembrī. Tā paša gada novembrī pievienojas Tunisijas basketbola līgas komandai *[[US Monastir]]*. Pēdējais klubs, ko pārstāvēja 2023. gada pavasarī bija Venecuēlas komanda *[[Gaiteros del Zulia]]*, no kuras T. Lausons tika atbrīvots par disciplīnas neievērošanu un ārpus laukuma problēmām.

## Atsauces

## Ārējās saites
Nikolaje Čaušesku

**Nikolaje Čaušesku** (, ; dzimis , miris ) bija rumāņu komunistu politiķis un valsts vadītājs.

## Dzīvesgājums
[thumb|Varšavas pakta valstu vadītāji 1987. gadā Berlīnē (no kreisās: [Gustavs Husaks, Todors Živkovs, Ērihs Honekers, Mihails Gorbačovs, Nikolaje Čaušesku, Vojcehs Jaruzelskis, Janošs Kadars).]]

1936. gadā Čaušesku apcietināja uz diviem gadiem par antifašistiskām darbībām. No 1965. līdz 1989. gadam N. Čaušesku bija Rumānijas Komunistu partijas ģenerālsekretārs un no 1967. līdz 1989. gadam valsts galva. Viņa režīms tika gāzts 1989. gada revolūcijā, un  N. Čaušesku un viņa sievai Elenai Čaušesku tika izpildīts nāvessods.

## Atsauces

## Ārējās saites

* Mājaslapa
Gāra

**Gāra** () ir Francijas departaments, viens no Oksitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Gāras administratīvais centrs ir Nīma. Departaments administratīvi ir sadalīts trijos apgabalos (*arrondissements*):
* *[[Arrondissement du Alès]]*;
* Nīmas apgabals (*Arrondissement de Nîmes*);
* *[[Arrondissement de Vigan]]*.

## Ārējās saites
Brahmaputra

**Brahmaputra** (, *Bramputranadi*; , *Brôhmôputrô*; , *Brahmaputra*) ir upe Dienvidāzijā, viena no upēm, kas kopā ar Gangu un Meghnu veido pasaulē lielāko Gangas deltu. Plūst caur Ķīnas Tibetas autonomo reģionu, Indijas Arunāčalas Pradēšas un Asamas štatiem un Bangladešu. Upes nosaukums sanskritā nozīmē ‘Brahmas dēls’.

## Ģeogrāfija
Upe sākas Himalaju ziemeļu nogāzē no Džemajunduna ledāja. Plūst dienvidaustrumu—austrumu virzienā pa ieleju starp Himalaju galveno grēdu un Žikaces kalniem dienvidos un Gantises kalniem ziemeļos. Augštecē Tibetā tās nosaukums ir **Macana** (, *rta mchog gtsang po*), bet pēc Cačhu pietekas — **Jarluna** (, *yar klungs gtsang po*; , *Yǎlǔcángbù Jiāng*). Himalaju austrumos, apliecot 7782 m augsto Namčaparas kalnu, upe pagriežas uz dienvidiem un šķērsojot Himalaju grēdu, noplūst Indijā, kur pagriežas uz rietumiem. Asamā upe plūst pa plašu ieleju ar daudzām attekām. Ieleja biezi apdzīvota ar attīstītu lauksaimniecību. Apliecot Meghālajas kalnus, upe pagriežas uz dienvidiem un ieplūst Bangladešā, kur tās lejtece tiek dēvēta par Džamunu. Ietek Gangas lejtecē Padmā, kas vēlāk pa Meghnu ietek Bengālijas līcī. 

Upes garums ipēc dažādiem avotiem tiek lēsts ap 2880–3969 km, no kuriem aptuveni 1300 km ir kuģojami, un līdz ar to tas ir nozīmīgs iekšzemes ūdensceļš. Regulāri lietus sezonā Brahmaputra iziet no krastiem un izraisa plašus plūdus; upes vidējā caurtece ir ap 21 000 m³/s, bet lietus sezonā tā pieaug līdz 102 000 m³/s. Lielākās pietekas ir Lhasa (568 km gara), Lohita (560 km) un Subansiri (518 km). Lielākā apdzīvotā vieta krastos ir Gauhāti Asamā.

## Atsauces

## Ārējās saites
USA-219

**USA-219** jeb **O/OREOS** (no  — "Organisma/organikas eksponēšana orbitālos stresos") ir ASV nanopavadonis, kas paredzēts bioloģiskiem pētījumiem. Kosmiskais aparāts palaists 2010. gada novembrī.

*O/OREOS* izvietoti divi bioloģiski eksperimenti. Pirmais pētīja dzīvus mikroorganismus, bet otrs pētīja nedzīvu organismu šūnu paraugus, lai redzētu, kā tie mijiedarbojas ar kosmosa vidi, piemēram, radiāciju un bezsvara stāvokli. Paraugi izvietoti uz rotējoša mehānisma, un tika regulāri fotografēti ar ultravioletu un redzamās gaismas spektroskopijas instrumentu. Bioloģiskā krava atradās konteinerā, kurā tika uzturēta dzīvības vide (gaisa spiediens, mitrums, barotne un temperatūras kontrole). Mikroorganismi bija divas *Bacillus subtilis* populācijas, no kurā vieni bija parasti, bet otri bija radiācijas rezistenti mutanti. Eksperimenti ilga sešus mēnešus.

Ar *USA-219* tika arī izmēģināti izvēršami mailara paneļi, lai palielinātu pavadoņa noiešanas no orbītas ātrumu un samazinātu laiku, kad tas kļuvis par kosmisko atkritumu.

*O/OREOS*' ir trīskāršs CubeSat 3U standarta pavadonis ar izmēriem 10 cm × 10 cm × 34 cm. Tā masa ir 5,5 kg. Elektroenerģiju nodrošina saules baterijas, kas izvietotas uz sānu malām.

Projektu vada NASA Ames Research Center Mazo kosmisko aparātu nodaļa. Projektā piedalījušies studenti un darbinieki no Santaklāras universitātes Robotisko sistēmu laboratorijas.

*O/OREOS* palaišanu veica ASV Gaisa spēki Aizsardzības departamenta programmas *STP-S26* ietvaros. Pavadonis tika palaists  01:25 UTC ar nesējraķeti Minotaur IV no Kodiakas starta kompleksa. Pēc palaišanas pavadonim tika dots nosaukums *USA-219*. Kopā ar to tika palaisti pavadoņi USA-217, USA-218, USA-220, NanoSail-D2, USA-221, USA-222, USA-228.

## Atsauces

## Ārējās saites
* O/OREOS mājaslapa
Loks (ierocis)

100px|thumb|right|Loka daļas: 1 — rokturis, 2 — pleci, 3 — stiegra
**Loks** ir rokas ierocis šaušanai ar bultām. Lai izšautu bultu, šāvējs nostiepj stiegru, tajā uzņemot loka roktura lieces enerģiju, pēc kā atlaiž stiegru un loks spēji atlokās sākotnējā stāvoklī, pārveidojot uzkrāto potenciālo enerģiju ātri lidojošās bultas kinētiskajā enerģijā.

Loka šaušanas tehnika sevī ietver:
* bultas nofiksēšanu pie loka roktura un stiegras,
* stiegras nospriegošanu ar vienu roku turot loka rokturi un bultu ar otru roku,
* tēmēšanu un stiegras atlaišanu.

Bultas lidošanas attālums ir atkarīgs no loka konstrukcijas, stiegras nospriegošanas spēka un laikapstākļiem.

Ar laiku loks attīstījās līdz stopam, šaušanai no kura vairs nebija nepieciešams pārāk liels spēks un treniņš. Šos rokas ieročus vēlajos viduslaikos aizstāja šaujamieroči, kaut arī ilgu laiku tos izmantoja kopīgi.

Mūsdienās loka šaušana ir olimpiskais sporta veids.

## Atsauces

## Ārējās saites
Izjaslavs Vladimirovičs

thumb|450px|Izjaslavs (pa kreisi) aizsargā savu māti Rognedu (vidū) pret tēva Volodimira dusmām. Miniatūra no Radzivilu hronikas (15. gadsimts)
**Izjaslavs Vladimirovičs** (; ; ap 878/79—1001) bija Polockas Rurikoviču dinastijas pamatlicējs, kas valdīja no 989. līdz 1001. gadam.

## Izcelsme
Izjaslavs bija Rurika dinastijas Novgorodas rusu kņaza Volodimira (, senaustrumslāvu: *Volodimir*, mūsdienu krievu transkripcijā Vladimirs Svjatoslavičs (*Владимир Святославич*)) un Polockas ķēniņa Ragnvalda meitas Ragnhildas (Rognedas) dēls. Vladimirs strīdā nogalināja Ragnvaldi un divus viņa dēlus, bet meitu aizveda sev līdzi. 878. vai 879. gadā Ragnhildai piedzima dēls, ko nosauca par Izjaslavu.

980. gadā Vladimirs sakāva savu brāli Jaropolku un kļuva par Kijivas lielkņazu. 985. gadā lielkņazs Vladimirs vadīja karagājienu pret Volgas bulgāriem un hazāriem un apprecējās ar bulgāru valdnieka meitu. Pēc senkrievu hroniku ziņām 987. gada Ragnhildu apsūdzēja mēģinājumā nogalināt Valdemāru un kopā ar dēlu aizsūtīja atpakaļ uz dzimto pusi, kur viņa apmetusies pilskalnā Daugavas krastos (iespējams, Krāslavā). 988. gadā lielkņazs Vladimirs apprecēja Bizantijas imperatora meitu un pārgāja kristietībā.

Arī Ragnhilda kristījās un iestājās pie Polockas celtajā klosterī, kuru 986. gadā pēc Konstantinopoles imperatora rīkojuma bija dibinājis vikings Torvalds Kodransons.

Par Polockas kņazu 989. gadā kļuva Izjaslavs, kurš daudz darīja kristietības atbalstam un 992. gadā nodibināja Polockas bīskapiju. Novgorodā atrasts viņa zīmoga nospiedums pie kāda rīkojuma. Pēc Izjaslava nāves 1001. gadā par Polockas kņaziem kļuva divi viņa dēli — Vseslavs (1001) un Bračislavs (1003).

## Literatūra
* Janet Martin. *Medieval Russia 980-1584* Cambridge University Press, 1995

## Skatīt arī
* Polockas kņazi
* Polockas Rurikoviču dinastija

## Atsauces
Sanoka

**Sanoka** (), pilnā nosaukumā — **Karaliskā brīvpilsēta Sanoka** (), ir pilsēta Polijas dienvidaustrumos, Piekarpatu vojevodistē, Sanas krastos, vēsturiskā novada Galīcijas teritorijā. Vēsturiskās Sanokas Zemes (*ziemia sanocka*) centrs. Līdz Otrā pasaules kara beigām - ukraiņu un lemku kultūras centrs.

## Vēsture
Par Sanokas Zemi ir ziņas no 981. gada, kad teritorijā iebruka Kijivas Krievzemes kņazs Volodimirs Svjatoslavičs. Pati Sanoka pirmoreiz pieminēta 1150. gadā Ipatjevas hronikā. 1339. gadā Galīcijas kņazs Boleslavs Ježijs piešķīra Sanokai Magdeburgas tiesības. Pilsēta attītījās kā tirdzniecības centrs ceļā no Polijas uz Ungāriju caur Lupkovas pāreju Karpatos. No 1772. līdz 1918. gadam pilsēta atradās Austrijas impērijas sastāvā. Pirmā pasaules kara gados 1915. gadā ap pilsētu notika sīvas cīņas starp uzbrūkošo Krievijas karaspēku un Austroungārijas spēkiem. Starp pasaules kariem Sanoka bija ukraiņu nacionālisma centrs. 1943. gadā tā bija viena no 14. ieroču SS grenadieru divīzija (ukraiņu Nr. 1) veidošanas punktiem. Pēc Otrā pasaules kara daļa ukraiņu iedzīvotāju tika pārvietoti uz PSRS, bet atlikusī daļa - izvesti uz citiem Polijas rajoniem 1947. gadā operācijas "Visla ietvaros.

Pilsētā atrodas liela gumijas izstrādājumu rūpnīca *[[Stomil Sanok]]*, Polijas naftas un dabasgāzes kompānijas *[[PGNiG]]* struktūrvienība, kā arī autobusu fabrika *[[Autosan]]*.

Pilsētā atrodas etnogrāfiskais brīvdabas muzejs (*Muzeum Budownictwa Ludowego w Sanoku*), bet Sanokas pilī atrodas bagātīga ikonu kolekcija.

Sanoka ir gleznotāja Zdzislava Beksiņska (*Zdzisław Beksiński*, 1929 - 2005) dzimtā pilsēta.

Pilsētas pievārtē dzimis katoļu misionārs Andžejs Bobola (*Andrzej Bobola*, 1591 - 1657).

## Apskates objekti
*Sanokas pils (*Zamek Królewski w Sanoku*)

## Galerija

Sanok_Castle_2014_Bony_Street_1.jpg|Sanokas pils


## Atsauces

## Ārējās saites
Gēza II Ārpāds

**Gēza II** (, ; dzimis 1130. gadā, miris ) bija Ārpādu dinastijas Ungārijas un Horvātijas karalis no 1141. līdz 1162. gadam.

Gēza bija karaļa Bēlas II un karalienes Raškas Helēnas vecākais dēls. Kronēts apmēram 11 gadu vecumā trīs dienas pēc tēva nāves. Uz Ungārijas troni pretendēja arī Boriss, karaļa Kālmāna I sievas dēls. Sākotnēji, nepilngadīgā Gēzas II vietā valdīja viņa māte Raškas Helēna un viņas brālis Belošs Vukanovičs. Valdīdams pats, Gēza II kļuva par visai ietekmīgu karali, kurš aktīvi piedalījās valsts ārpolitikā.

1146. gadā Gēza II sāka valdīt patstāvīgi, kad pesonīgi vadīja ungāru karaspēku cīņā pret troņa pretendentu Borisu, kas bija ieņēmis Požoņas pilsētu. Borisu atbalstīja Austrijas markgrāfs Heinrihs II, kuru Gēza II sakāva 1146. gada 11. septembrī. Tajā pašā 1146. gadā Gēza apprecējās ar Kijivas lielkņaza Izjaslava Mstislaviča meitu Eifrosinju, laulībā piedzima 8 bērni.

1147. gadā cauri Ungārijai izgāja Otrā Krusta kara karotāji, vispirms vācieši Konrāda III vadībā, vēlāk franči Luija VII vadībā. Kijivas Krievzemē tikmēr notika cīņa starp Gēzas sievastēvu Izjaslavu Mstislaviču un Juriju Dolgorukiju. 1150. gadā Jurijs padzina Izjaslavu no Kijivas. Gēza iesaistījās cīņās, uzbrukdams Jurija Dolgorukija sabiedrotajam Galičas kņazam Vladimirko Volodarevičam. Krievzemē ungāri Izjaslava pusē karoja līdz pat Izjaslava nāvei 1154. gadā. Gēzas vadītie ungāri vairākkārt karoja arī ar Bizantiju.

1152. gadā Gēza II par savu mantinieku iecēla savu dēlu Ištvānu. 1157. gadā pret Gēzu sazvērējās viņa jaunākais brālis Ištvāns. Kad sazvērestība tika atklāta, karaļa brālis Ištvāns aizbēga uz imperatora Frīdriha I Barbarosas galmu. Palīdzot imperatoram ar karavīriem cīņā pret Milānu, Gēza panāca, ka Ištvāns bija spiests doties uz Bizantiju. 1159. gadā sazvērestību noorganizēja cits Gēzas brālis - Lāslo, kurš tāpat bēga uz Konstantinopoli.

Gēza miris 1162. gadā.

## Ārējās saites
Beidou G5

**Beidou G5** ( 北斗G5; zināms arī kā **Beidou DW 11**) ir Ķīnas navigācijas sistēmas Beidou pavadonis, kas palaists 2012. gadā ģeostacionārajā orbītā.

*Beidou G5* tika palaists  16:12:04 UTC ar nesējraķeti Chang Zheng 3C (sērijas numurs Y6) no Sjičanas pavadoņu palaišanas centra. Līdz 5. martam tas bija sasniedzis ģeostacionāro orbītu un sākotnēji atradās punktā 57,23 austrumu garuma.

## Atsauces

## Ārējās saites
* BD-2 G Gunter Dirk Kreb
1162. gads

**1162**. () bija parastais gads, kas sākās pirmdienā.

## Notikumi

* Tomass Bekets kļūst par Kenterberijas arhibīskapu

## Dzimuši

* Čingishans — mongoļu valdnieks (iespējamais dzimšanas gads)

## Miruši
* 31. maijs — Gēza II (*II. Géza*), Ungārijas karalis (dzimis 1130.)
1130. gads

**1130**. () bija parastais gads, kas sākās trešdienā.

## Notikumi

### Februāris
* 14. februāris — par Romas pāvestu kļuva Inocents II

### Nezināms datums
* Sicīlijā nodibinās Sicīlijas Karaliste (pastāv līdz 1816. gadam)

## Dzimuši

* nezināms datums — Gēza II (*II. Géza*), Ungārijas karalis (miris 1162.)
* nezināms datums — Džu Sji (朱熹), ķīniešu filozofs (miris 1200.)
* aptuvens gads, nezināms datums — Klements III (*Clemens III*), Romas pāvests (miris 1191.)
* aptuvens gads, nezināms datums — Magnuss Henriksons (*Magnus Henriksson*), Zviedrijas karalis (miris 1161.)
* aptuvens gads, nezināms datums — Meško IV Kleinkājis (*Mieszko IV Plątonogi*), Krakovas lielkņazs (miris 1211.)

## Miruši
* 15. maijs — Svētais Izidors Arājs (*San Isidro Labrador*), katoļu svētais (dzimis ap 1070.)
1930. gada Latvijas čempionāts šahā

**1930. gada Latvijas šaha čempionāts** - III Latvijas šaha kongress un vienlaicīgi Latvijas šaha čempionāts.

## Turnīra gaita
Pēc četru gadu pārtraukuma tradicionālajā Ziemassvētku brīvdienu laikā no 20. decembra 1930. gadā līdz 1. janvārim 1931. gadā Rīgā norisinājās III Latvijas šaha kongress. Joprojām bija spēkā noteikums, ka abu iepriekšējo Latvijas šaha kongresu uzvarētāji (Hermanis Matisons un Fricis Apšenieks) turnīrā nevarēja piedalīties, jo viņi bija jau izcīnījuši Latvijas šaha meistara nosaukumu.
Šoreiz izspēles kārtība tika izmainīta, lai mazinātu iepriekšējā turnīra laikā izskanējušo kritiku, ka virsturnīros netiek pielaisti visi labākie Latvijas šahisti. Tika izveidoti divi virsturnīri, kuru uzvarētāji sacentās 10 partiju finālmačā par Latvijas meistara titulu.
Kongresa virsturnīros piedalījās 28 šahisti, no kuriem lielākā daļa pārstāvēja Rīgu. Tikai divi šahisti bija no Liepājas (H.Rīge, S.Pokrovskis), un pa vienam šahistam bija no Daugavpils (S.Kleinšteins), Jelgavas (T.Zeids) un Alūksnes (R.Skuja).
Pirmajā virsturnīra grupā visus savus pretiniekus pieveica Vladimirs Petrovs, bet otrajā grupā pārliecinoši uzvarēja Movša Feigins.

## Virsturnīru tabulas
:

:

## Virsturnīra fināls
Virsturnīra fināls notika Rīgā no 15. līdz 27. janvārim 1931. gadā. Pēc astotās partijas Petrovs nodrošināja sev III Latvijas šaha meistara titulu.

:

## Literatūra
* K.Bētiņš, A.Kalniņš, V.Petrovs "Šachs Latvijā līdz 1940. gadam", Rīga, Valters un Rapa, 1940.
* Ģ.Salmiņš "Fricis Apšenieks (1894 - 1941)", Liepāja, LiePA, 2006, .
Harolds Šipmens

**Harolds Fredriks Šipmens** (*Harold Fredrick Shipman*; dzimis , miris ) bija angļu ārsts un viens no lielākajiem sērijveida slepkavām pasaules vēsturē. Viņš ir vainots 218 slepkavībās. 2000. gada 31. janvārī tiesa Šipmenu atzina par vainīgu 15 slepkavībās un piesprieda viņam mūža ieslodzījumu.

Šipmens nogalināja savus pacientus, iešļircinot tiem lielu daudzumu diamorfīna (heroīna). Aptuveni 80% Šipmena noslepkavoto cilvēku bija sievietes, viņa jaunākais upuris bija 41 gadus vecs vīrietis.

Šipmens nomira 2004. gada 13. janvārī, pakaroties savā cietuma kamerā.

## Atsauces
Vilis Vītols (būvuzņēmējs)

**Vilis Vītols** (dzimis  Rīgā) ir latviešu būvuzņēmējs, mecenāts un sabiedrisks darbinieks. Mūža lielāko daļu pavadījis Venecuēlā, uz patstāvīgu dzīvi Latvijā atgriezies 1999. gadā. Apbalvots ar Triju Zvaigžņu ordeni.

## Dzīvesgājums

Vilis Vītols ir dzimis Rīgā  tautsaimnieka Viļa Vītola (1879—1973) mazdēls. Savu pirmo izglītību guvis Latvijā, bet 1944. gadā ģimene atstāj Latviju un dodas bēgļu gaitās uz Vāciju.

Vītolu ģimene četrus gadus pavada Eslingenes latviešu bēgļu nometnē, Vācijā. 1948. gadā pārceļas uz Venecuēlu. Tur Vilis Vītols pabeidz vidusskolu un uzsāk studijas Venecuēlas Centrālajā Universitātē (*Universidad Central de Venezuela*). Studijas beidzis 1956. gadā iegūstot civilinženiera grādu.

1961. gadā apprecējies un devies uz ASV kur Pitsburgā vienu gadu, ar Forda fonda stipendijas palīdzību, studējis *Carnegie Institute of Technology*. Tur iegūts maģistra grāds civilinženierijā.
Vēlāk atgriezies Venecuēlā un sācis strādāt lielākajā Venecuēlas būvfirmā “Precomprimido C.A.” Piedalījies daudzu sarežģītu celtniecības projektu realizācijā. (Piemēram tiltu būvē pār Orinoko upi un Marakaibo jūras šaurumu).
1964. gadā sācis strādāt arī kā privātuzņēmējs. Kopā ar tēvu nodibina projektēšanas biroju “Oficina Ing. Vilis Vitols, S.A.”, kas drīz pēc tam sāka būvēt daudzdzīvokļu mājas. Līdz 1984. gadam uzņēmums, visā Venecuēlā, ir uzcēlis un pārdevis aptuveni 70 ēkas ar 5000 dzīvokļiem, biroju un veikalu telpām.

V.Vītols aktīvi iesaistījās trimdas latviešu sabiedriskajā darbā: darbojās Venecuēlas Latviešu apvienībā un arī Dienvidamerikas Latviešu apvienībā, divus gadus bija tās priekšsēdētājs. Sešus gadus bija Pasaules Brīvo Latviešu Apvienības (PBLA) valdes loceklis. Apmēram divdesmit gadus bija Latvijas Brīvības fonda pārstāvis Venecuēlā (kopš tā dibināšanas), darbojās fonda līdzekļu vākšanas pasākumos. No 1992. līdz 1999. gada sākumam pildīja Latvijas Republikas goda konsula pienākumus Venecuēlā. Ir jaunākās latviešu studentu korporācijas *[[Fraternitas Vanenica]]* biedrs. Venecuēlā apbalvots ar Diego de Losada ordeni (2. klases) par darbu saimniecības jomā.

1996. gadā Vilis Vītols ar ģimeni Latvijā nodibināja "Māras Banku", vienu no nedaudzajām Latvijas bankām ar tikai latviešu akcionāriem. 1999. gadā ar ģimeni pārcēlās uz patstāvīgu dzīvi Latvijā. 2002. gadā Vilis un Marta Vītoli nodibināja "Vītolu fondu", kas piešķir stipendijas spējīgiem lauku jauniešiem studijām kādā no Latvijas augstskolām. Vilis un Marta Vītoli ir arī "Kokneses fonda" dibinātāji un Likteņdārza izveides idejas autori.

Vilis Vītols bija partijas "Jaunais laiks" biedrs. Partijas valdības laikā (2003. gadā) viņš strādāja VAS “Latvenergo” un Privatizācijas aģentūras padomēs.

## Literārā darbība

2010. gadā izdota V. Vītola grāmata "Savējiem", kurā apkopotas viņa pārdomas par Latvijai un latviešiem svarīgiem tematiem. 2016. gadā sarakstījis grāmatu "Pārdomas par Krieviju", kas ir autora skatījums uz Krievijas vēsturi un tās lomu mūsdienu ģeopolitikā. 2025.gadā izdevis savu trešo grāmatu *Par demogrāfiju*, kur pievēršas Latvijas demogrāfijas izaicinājumiem un iespējamajiem risinājumiem.

## Atsauces
1932. gada Latvijas čempionāts šahā

**1932. gada Latvijas šaha čempionāts** - IV Latvijas šaha kongress un vienlaicīgi Latvijas šaha čempionāts.

## Turnīra gaita
IV Latvijas šaha kongress pirmoreiz notika ārpus Rīgas, un par tā mājvietu kļuva Jelgava. Norises laiks (24. marts - 1.aprīlis 1932. gadā) šoreiz bija mainīts no Ziemassvētku uz Lieldienu brīvdienām. Par sacensību vadītāju bija iecelts Latvijas šaha meistars Fricis Apšenieks, jo aizvien Latvijas šaha kongresa turnīrā nevarēja piedalīties iepriekšējo čempionātu uzvarētāji.
Izspēles kārtība, salīdzinot ar iepriekšējo turnīru, palika nemainīga (2 virsturnīri, abu uzvarētāji izcīna Latvijas meistara nosaukumu 10 partiju mačā), taču IV Latvijas šaha kongresam nebija gājusi secen to gadu saimnieciskā krīze. Sacensības notika bez jebkāda valsts atbalsta, godalgas pirmajām vietām bija samazinātas, arī virsturnīra dalībnieku skaits (22) bija mazāks nekā iepriekšējā čempionātā (28).
Pirmajā virsturnīra grupā visu turnīra laiku līderis bija Feigins, taču pašā izskaņā pēc zaudējuma Endzelīnam viņu panāca Valkas meistars Alfrēds Eklons. Virsturnīra grupas uzvarētāju vajadzēja noskaidrot papildmačā starp Feiginu un Eklonu, kurš notika Rīgā no 5. līdz 7. aprīlim 1932. gadā. Pēc reglamenta mačā bija paredzētas 4 partijas, taču jau uzvara trešajā partijā izšķīra mača likteni par labu Feiginam - 2,5:0,5.
Tādējādi virsturnīra finālā iekļuva Feigins un Bergs, kas otrās virsturnīra grupas turnīru uzvarēja krietni pārliecinošāk.
Virsturnīra fināls notika Rīgā no 17. līdz 30. aprīlim 1932. gadā. Pēc astotās partijas Feigins nodrošināja sev IV Latvijas šaha meistara titulu -5,5:2,5.

## Citāti

## Virsturnīru tabulas
:

:

## Papildmačs par 1. vietu 1. virsturnīrā

:

## Virsturnīra fināls

:

## Atsauces

## Literatūra
* K.Bētiņš, A.Kalniņš, V.Petrovs "Šachs Latvijā līdz 1940. gadam", Rīga, Valters un Rapa, 1940.
* "Latvijas Šacha Vēstnesis", 3/4 (Marts/Aprīlis), 1932.
* "Latvijas Šacha Vēstnesis", 5/6 (Maijs/Jūnijs), 1932.
Kid Icarus: Uprising

***Kid Icarus: Uprising*** ir *[[Project Sora]]* izstrādāta un *[[Nintendo]]* izdota trešās personas šaujamspēle *[[Nintendo 3DS]]* konsolei. Tā ir trešā spēle *Kid Icarus* sērijā, un pirmā pēc deviņpadsmit gadu pārtraukuma, kad iznāca *[[Kid Icarus: Of Myths And Monsters]]*. 2012. gada martā spēli izdeva ASV un Eiropā.

## Ārējās saites
* ''Kid Icarus: Uprising'' ASV Oficiālā mājaslapa
274084 Baldone

**274084 Baldone** ir neliels galvenās asteroīdu joslas asteroīds, kuru 2008. gadā atklāja astronoms Ilgmārs Eglītis.

Tas ir nosaukts Latvijas pilsētas Baldones vārdā, kuras apkārtnē atrodas observatorija, kur tika atklāts asteroīds. Baldone ir pirmais asteroīds, kas atklāts tieši Latvijā.

## Ārējās saites
* Asteroīda atklāšana

## Atsauces
Beidou G2

***Beidou G2*** ( 北斗G2; zināms arī kā ***Beidou 2B***) bija Ķīnas navigācijas sistēmas *[[Beidou]]* pavadoni. Tas bija otrās paaudzes *Beidou* pirmais ģeostacionārās orbītas pavadonis. Tas orbītā tika palaists 2009. gada aprīlī, bet kļuva nekontrolējams. 2022. gada janvārī pavadoni ar specializētu kosmisko aparātu *[[Shijian 21]]* pārvietoja uz "kapsētas" orbītu.

## Lidojuma gaita
*Beidou G2* tika palaists  16:16 *[[UTC]]* ar nesējraķeti *[[Chang Zheng 3C]]* no Sjičanas pavadoņu palaišanas centra. Līdz 23. aprīlim tas bija sasniedzis ģeostacionāro orbītu. Sākotnēji tas tika novietots punktā 83,5° austrumu garuma.

2009. gada decembra sākumā parādījās informācija, ka *Beidou G2* nekontrolēti dreifē ģeostacionārajā orbītā un visticamāk tas nav darboties spējīgs. Tas bija pārvietojies uz rietumiem pozīcijā 74° A.

2021. gada decembra beigās nefunkcionējošo pavadoni satvēra eksperimentāls kosmiskais aparāts *[[Shijian 21]]*, kas bija palaists 24. oktobrī. 2022. gada 22. janvārī *Shijian 21* veica ilgu orbītas pacelšanas manevru, un *Beidou G2* pārvietoja aptuveni 3000 km virs ģeosinhronās orbītas, tā dēvētajā "kapsētas" orbītā. 26. janvārī *Shijian 21* atvienojās no *Beidou G2*.

## Atsauces

## Ārējās saites
* BD-2 G Gunter Dirk Kreb
Brīvdiena

**Brīvdiena** ir diena, kad strādājošajiem nav jāierodas darbā. Par brīvdienām bieži sauc sestdienu un svētdienu, lai gan daudzu profesiju pārstāvjiem arī šajās dienās ir jāstrādā, toties viņiem citās dienās ir brīvdienas. Bez sestdienām un svētdienām ir arī valsts noteiktās brīvdienas. Tās ir ikgadējas un vienā un tajā pašā datumā. Vienīgais izņēmums ir Lieldienas, kas katru gadu ir citā datumā.

## Brīvdienas Latvijā
Latvijā noteiktās valsts brīvdienas ir šādas:
* 1. janvāris (Jaunais gads);
* Lielā piektdiena, Lieldienas;
* 1. maijs (Darba svētki, Latvijas Republikas Satversmes sapulces sasaukšanas diena);
* 4. maijs (Latvijas Republikas Neatkarības deklarācijas pasludināšanas diena);
* 23. jūnijs (Līgo diena);
* 24. jūnijs (Jāņi);
* 18. novembris (Latvijas Republikas proklamēšanas diena);
* 24., 25. un 26. decembris (Ziemassvētki);
* 31. decembris (Vecgada diena).

Skolēniem papildus ir vēl četri brīvlaiki (pirmklasniekiem ir vēl viena papildu nedēļa brīvlaiks):
* vasaras brīvlaiks (3 mēneši; no 1. jūnija līdz 31. augustam);
* rudens brīvlaiks (1 nedēļa oktobra beigās);
* ziemas brīvlaiks (2 nedēļas, kas sākas pirms Ziemassvētkiem un beidzas pēc Jaunā gada);
* pavasara brīvlaiks (1 nedēļa martā).
Algu diskriminācija

**Algu diskriminācija ** ir tad, ja cena par vienu un to pašu darba spēku ir diskriminējoša dažādās darbaspēka grupās. Algu diskrimināciju var uzskatīt par cenu diskriminācijas paveidu vai arī tās inverso variantu, kad viens un tas pats pircējs pērk vienu un to pašu preci ar dažādām cenām.

Vairāki pētījumi parādījuši, ka minoritātes, piemēram, sievietes vai afroamerikāņi, cieš no zemākām algām, salīdzinot ar citām grupām par vienu un to pašu darbu. Dažādos pētījumos ir uzrādīti atšķirīgi skaitļi, bet būtībā tie svārstās no 5-15%.

Visplašākajā nozīmē jēdziens "diskriminācija" skaidrojams kā nepamatota, atšķirīga attieksme pret cilvēku vecuma (vai arī dzimuma, etniskās izcelsmes, invaliditātes) dēļ. Tā norādīts Eiropas Savienības un Lisabonas līgumā. 

## Algu diskriminācija Latvijā
Saskaņā ar ''Eurostat'' datiem, kas apkopoti visā Eiropas Savienībā, sievietes pelna vidēji par 16,4% mazāk nekā vīrieši, un Latvijā šai starpībai ir tendence pieaugt. Lai Latvijas sievietes saņemtu tādu pašu samaksu gadā kā vīrieši, 2011. gadā viņām būtu bijis jāstrādā 49 darba dienas vairāk. Līdzīga tendence vērojama arī Bulgārijā, Francijā, Ungārijā, Portugālē un Rumānijā. Igaunijā saskaņā ar Eiropas Komisijas apkopotajiem datiem ir viskrasākās darba samaksas atšķirības - tur vīrieši saņem par 27% vairāk nekā sievietes. Savukārt vismazākās atšķirības ir Polijā - 2%.

Latvijā novērota arī vecuma diskriminācija. Neapstrīdams tiešās diskriminācijas piemērs būtu darba sludinājums, kurā norādīts: "Aicina darbā darbiniekus vecumā līdz 25 gadiem." 

## Atsauces
Znotiņi (Sutru pagasts)

**Znotiņi** (arī **Znūteņi**, **Znūteņmuiža**; ) ir ciems Līvānu novada Sutru pagastā. Izvietojies pagasta dienvidaustrumos Feimankas kreisajā krastā  no pagasta centra Sutriem,  no novada centra Līvāniem un  no Rīgas.

Apdzīvotā vieta izveidojusies ap bijušās Znotiņu muižas (*Znutyń*) muižas centra. Znotiņu katoļu baznīca ir vietējas nozīmes arhitektūras piemineklis.

1897. gadā muižā bija 146 cilvēki.

## Atsauces
Donalds Tomass

**Donalds Tomass** (; dzimis ) ir bahamiešu vieglatlēts, startē augstlēkšanas sacensībās.

*Lindenwood University* (Misūri štats) spēlējis basketbolu. 2006. gadā pievērsies vieglatlētikai — augstlēkšanai. Savās pirmajās sacensībās viņš pārvarēja 2,22 metru augstumā novietoto latiņu. 2006. gada Nāciju Sadraudzības spēlēs ieņēma 4. vietu. Sensacionāli uzvarēja 2007. gada Pasaules čempionātā (ar 2,35 metrus augstu lēcienu), tāpat uzvaru guva 2007. gada IAAF sezonas noslēguma sacensībās. Ar panākumiem startējis arī *Pan American* spēlēs (izcīnīts zelts un sudrabs). Neveiksmīgi startēja , kur kvalifikācijā ieņēma 21. vietu un finālam nekvalificējās.

## Ārējās saites
Beidou G1

**Beidou G1** ( 北斗G1; zināms arī kā **Beidou DW 3**) ir Ķīnas navigācijas sistēmas Beidou otrās paaudzes pavadonis, kas palaists 2010. gada janvārī ģeostacionārajā orbītā.

*Beidou G1* starts sākotnēji bija plānots 2009. gadā, bet problēmas ar Beidou 1D un Beidou G2 lika pārcelt startu uz nākamo gadu, lai pilnveidotu kosmisko aparātu.

*Beidou G1* tika palaists  16:12 UTC ar nesējraķeti Chang Zheng 3C (sērijas numurs Y6) no Sjičanas pavadoņu palaišanas centra. Šis bija pirmais *Chang Zheng 3* raķešu saimes starts pēc 2009. gada augusta avārijas ar Palapa-D pavadoni.

*Beidou G1* ģeostacionāro orbītu sasniedza ar saviem dzinējiem un sākotnēji atradās punktā 160° austrumu garuma; martā to pārvietoja uz 144,5° A. Vēlāk tas bija pārvietojies uz pozīciju 140°.

## Atsauces

## Ārējās saites
* BD-2 G Gunter Dirk Kreb
1934. gada Latvijas čempionāts šahā

**1934. gada Latvijas šaha čempionāts** - V Latvijas šaha kongress un 1. Latvijas šaha čempionāts.

## Turnīra gaita
Ar īpašu Latvijas šaha savienības lēmumu bija noteikts, ka V Latvijas šaha kongresa uzvarētājs iegūst 1. Latvijas čempiona nosaukumu. Tādējādi tika realizēts vecmeistara Kārļa Bētiņa priekšlikums, lai turnīrā varētu piedalīties visi iepriekšējo čempionātu uzvarētāji, kas jau izcīnījuši Latvijas meistara titulu: Fricis Apšenieks, Vladimirs Petrovs un Movša Feigins (pirmais Latvijas šaha meistars Hermanis Matisons toreiz jau bija devies aizsaulē), bet labākais no pārējiem šahistiem kļūs par Latvijas meistaru.
Sacensību laiks bija izvēlēts Ziemassvētku brīvdienās no 22. līdz 31. decembrim 1934. gadā, un tās notika Rīgā. Par turnīra favorītiem tika uzskatīta Latvijas meistaru trijotne, un prognozes visumā attaisnojās, jo Apšenieks un Petrovs turnīru finišu sasniedza kopā par 3 punktiem atraujoties no sekotājiem. Trešo vietu negaidīti izcīnīja Edgars Krūmiņš (Jelgava), iegūstot Latvijas meistara nosaukumu.

Čempiona noskaidrošanai bija nepieciešams papildus mačs, taču sarunas par tā reglamentu un nosacījumiem neritēja gludi. Situācijas atrisinājums bija negaidīts - pēc Petrova inciatīvas tika pieņemts kompromiss, ka čempiona nosaukumu piešķir Apšeniekam, bet pats Petrovs iegūst tiesības pārstāvēt Latvijas valsts izlasi pie pirmā galdiņa starptautiskajās sacensībās.

## Citāti

## Turnīra tabula
:

## Atsauces

## Literatūra
* K.Bētiņš, A.Kalniņš, V.Petrovs "Šachs Latvijā līdz 1940. gadam", Rīga, Valters un Rapa, 1940.
* Ģ.Salmiņš "Fricis Apšenieks (1894 - 1941)", Liepāja, LiePA, 2006, .
1935. gada Latvijas čempionāts šahā

**1935. gada Latvijas šaha čempionāts** - 2. Latvijas šaha čempionāts.

## Turnīra gaita
2. Latvijas šaha čempionāts notika Rīgā tradicionālajā Ziemassvētku brīvdienu laikā no 22. līdz 31. decembrim 1935. gadā. Gaidītā sīvā cīņa par čempiona nosaukumu starp Vladimiru Petrovu un Frici Apšenieku izpalika, jo Apšenieks cieta vairākus zaudējumus un palika tikai 4. vietā. Arī citi konkurenti nespēja apturēt Petrova uzvaras gājienu, un viņš pārliecinoši izcīnīja Latvijas čempiona titulu.

## Turnīra tabula
:

## Literatūra
* K.Bētiņš, A.Kalniņš, V.Petrovs "Šachs Latvijā līdz 1940. gadam", Rīga, Valters un Rapa, 1940.
* Ģ.Salmiņš "Fricis Apšenieks (1894 - 1941)", Liepāja, LiePA, 2006, .
Baldone (nozīmju atdalīšana)

**Baldone** var būt:

* Baldone — pilsēta Latvijā
* Baldone — apdzīvota vieta Rubenes pagastā
* 274084 Baldone - asteroīds

## Skatīt arī
* Baldones
Kaspars Daugulis

**Kaspars Daugulis** (dzimis , miris ) bija latviešu skolotājs un dzejnieks.

Mācījās Mazsalacas draudzes skolā un Tērbatas apriņķa skolā. No 1862. līdz 1868. gadam strādāja par skolotāju Valtenberģu pamatskolā. Rakstīja un tulkoja no vācu valodas dzejoļus. Publicējās "Pēterburgas Avīzēs", "Ceļa Biedrī", "Mājas Viesī". Bija "Pēterburgas Avīžu" dzejas nodaļas līdzstrādnieks. Ap 1868. gadu pagastā iepirka Jaunalkšņu mājas, kļuva par zemnieku, un ar dzeju vairs nenodarbojās.
Epidēmija

[thumbnail|235px|[Melnā nāve ir bijusi visnāvējošākā epidēmija]]
**Epidēmija** (no  (*epidēmía*), kas savukārt no *ἐπί* (*epi*) — 'starp' un *δῆμος* (*demos*) — 'tauta') ir masveida saslimšana ar kādu slimību noteiktā laika posmā un vietā. Epidēmiju plašā mērogā vai pat pa visu pasauli sauc par pandēmiju. Epidēmijas parasti izraisa kāda infekcijas slimība: mēris, gripa, tuberkuloze un citas. Slimību, kas sastopama tikai kādā noteiktā ģeogrāfiskajā apgabalā, sauc par endēmiju. Zinātni, kas pēta epidēmiju rašanos, izplatīšanos un veidus, kā tās apkarot, sauc par epidemioloģiju.

Visnāvējošākā epidēmija (pandēmija) pēc mirušo skaita bija mēra epidēmija Eiropā un Āzijā (tā sauktā Melnā nāve) 14. gadsimta vidū (1338—1351), kopējais mirušo skaits bija vismaz 75 miljoni. Otra nāvējošākā bija Spāņu gripas pandēmija, kas laika posmā no 1918. līdz 1920. gadam paņēma vismaz 50 miljonus cilvēku dzīvību. Trešajā vietā tiek ierindota HIV/AIDS epidēmija, kas turpinās kopš 1981. gada un ir paņēmusi vismaz 25 miljonus dzīvību.

## Ārējās saites
Imre Kertēss

**Imre Kertēss** (; dzimis , miris ) bija Ungārijas ebreju rakstnieks. Pārdzīvojis holokaustu Aušvicas un Būhenvaldes koncentrācijas nometnēs. 2002. gadā saņēmis Nobela prēmiju literatūrā par "literāriem darbiem, kuros attēlots cilvēka piedzīvotais barbariskas patvaļas apstākļos".

Viņa pazīstamākais darbs Bezliktenis ir par 15 gadus veca jaunieša pavadīto laiku dažādās koncentrācijas nometnēs, tai skaitā Aušvicā un Būhenvaldē. Tāpat tulkojis darbus no vācu valodas uz ungāru.

## Atsauces

## Ārējās saites

*
Daugulis

**Daugulis** var būt:
* daugulis — glaciostruktūras paugurs,
* Arvīds Daugulis — latviešu pianists,
* Augusts Daugulis — latviešu grafiķis,
* Kaspars Daugulis — latviešu dzejnieks.

## Skatīt arī
* Daugule
Divžauņi

**Divžauņu apakšklase** jeb **divžauņi** (*Coleoidea*) ir galvkāju klases (*Cephalopoda*) apakšklase, kas apvieno visus mīkstā ķermeņa galvkājus. Pretēji otra galvkāju apakšklase — nautilu apakšklase (*Nautiloidea*) apvieno galvkājus, kuru ķermeņi ir noslēpti čaulā. Divžauņiem toties ir iekšējs kauls jeb čaula, kas formē un atbalsta to ķermeņus. Dažas sugas ir zaudējušas iekšējo čaulu pilnībā, bet dažām to ir nomainījusi skrimšļaudu struktūra.

Divžauņu apakšklases galvkājiem ir raksturīgas divžaunu sirdis. Žaunu pārim atbilst sirds priekškambaru pāris. Priekškambari sūknē asinis cauri žaunu kapilāriem, pēc tam asinsrites sirds ar skābekli piesātinātās asinis sūknē pa visu ķermeni. 

## Taustekļi
Divžauņus iedala grupās atkarībā no to taustekļu skaita. Izmirušajiem senajiem divžauņiem (*Belemnoidea*) iespējams bija 10 vienāda garuma taustekļi. Mūsdienu divžauņiem (*Neocoleoidea*) viens taustekļu pāris ir vai nu zaudēts, vai izmainījies. Desmitkājveidīgajiem (*Decapodiformes*) ceturtais taustekļu pāris ir kļuvis ļoti garš, ar piesūcekņiem to kubveida galos. Astoņkājveidīgajiem (*Octopodiformes*) ir mainījies otrais taustekļu pāris: vampīrkalmāriem tas ir kļuvis ievērojami īsāks, un tiek izmantots tikai kā maņu orgāns, bet astoņkājiem šis taustekļu pāris ir izzudis pilnībā.

## Sistemātika
* **Divžauņu apakšklase** (*Coleoidea*)
** kohorta 
*** virskārta  
**** kārta 
**** kārta 
**** dzimta † (*[[incertae sedis]]*)
*** virskārta  
**** kārta 
**** kārta 
**** kārta 
**** kārta 
**** kārta †
** kohorta †
*** kārta †
*** kārta †
*** kārta †
*** kārta †
** dzimta † (*incertae sedis*)

## Atsauces

## Ārējās saites
* Coleoidea
Mūsdienu divžauņi

**Mūsdienu divžauņi** (*Neocoleoidea*) ir galvkāju divžauņu apakšklases (*Coleoidea*) kohorta, kas apvieno visus mūsdienu divžauņus. Otra divžauņu kohorta ir senie divžauņi (*Belemnoidea*), kas apvieno izmirušos, aizvēsturiskos divžauņus. Mūsdienu divžauņus iedala 2 lielās grupās: astoņkājveidīgajos (*Octopodiformes*) un desmitkājveidīgajos (*Decapodiformes*). Mūsdienu divžauņiem viens taustekļu pāris ir vai nu zaudēts, vai izmainījies. Desmitkājveidīgajiem (*Decapodiformes*) ceturtais taustekļu pāris ir kļuvis ļoti garš, ar piesūcekņiem to kubveida galos. Astoņkājveidīgajiem (*Octopodiformes*) ir mainījies otrais taustekļu pāris: vampīrkalmāriem tas ir kļuvis ievērojami īsāks, un tiek izmantots tikai kā maņu orgāns, bet astoņkājiem šis taustekļu pāris ir izzudis pilnībā.

Šīs grupas divžauņi sastopami visos pasaules okeānos, polāros apgabalus ieskaitot. Tie mājo gan okeāna dzelmē, gan uzturas ūdens virsmas tuvumā. 

## Sistemātika
* kohorta 
** virskārta  
*** kārta 
*** kārta 
*** dzimta † (*[[incertae sedis]]*)
** virskārta  
*** kārta 
*** kārta 
*** kārta 
*** kārta 
*** kārta †

## Atsauces

## Ārējās saites
* Neocoleoidea
Liquigas

***Cannondale Pro Cycling Team*** (*[[Starptautiskā Riteņbraukšanas savienība|UCI]] komandas kods:* **LIQ**) ir bijusī profesionālā Itālijas šosejas riteņbraukšanas komanda. Komandas pēdējais galvenais sponsors bija *[[Cannondale Bicycle Corporation|Cannondale]]*, ASV velosipēdu ražotājs, kura iesaistīšanās piesaistīja komandai arī vairākus amerikāņu sportistus. Kopš 2005. gadā komandu sponsorēja *Liquigas*, Itālijas sašķidrinātās gāzes izplatītājs. 2005. gada sezonā arī *[[Bianchi (velosipēdu ražotājs)|Bianchi]]* un komandu sauca **Liquigas-Bianchi**.

Komandu 1999. gadā dibināja ar nosaukumu *Liquigas*. Ilgu laiku tā bija otrās divīzijas komanda, kura lēnām pierādīja savu statusu. 2005. gadā komanda apvienojās ar *[[Team Bianchi]]*, lai piedalītos *[[UCI Pro Tour]]*.

2007. gadā *Cannondale* aizvietoja *Bianchi* kā velosipēdu piegādātāju. *Cannondale* tā bija atgriešanās *ProTour* pēc tam, kad kompānija pārstāja sponsorēt *[[Lampre-Caffita]]* komandu 2005. gada sezonas beigās.

2008. gada 11. jūlijā Francijas sporta laikraksts *[[L'Equipe]]* paziņoja, ka komandas spāņu braucējs Manuels Beltrāns ir uzrādījis pozitīvas EPO analīzes pēc pirmā tūres posma. Izmeklēšanai par pamatu bija asins anomālijas pirms tūres ņemtajās analīzēs, kas pamudināja Francijas Antidopinga aģentūru uzsākt izmeklēšanu. Saskaņā ar *[[Associated Press|AP]]* aģentūru, *Liquigas* pārstāvis apstiprināja, ka tajā pašā dienā Beltrāns ir atskaitīts no tūres. Tika ziņots arī, ka policija arestējusi Beltrānu viesnīcā, kur viņš bija apmeties kopā ar pārējo *Liquigas* komandu, kā arī pārmeklējusi pārējo viesnīcu, meklējot dopingu. Vēlāk tika apstiprināts, ka arī B-prove uzrādījusi pozitīvas analīzes.

No 2009. gada Giro d'Italia līdz 2012. gada Tour de France, komanda finišēja visas Lielās tūres ar visiem deviņiem braucējiem, kopumā 11 tūres pēc kārtas.

2013. gada sezonā *Liquigas-Cannondale* kļuva par *Cannondale Pro Cycling*, kad par galveno sponsoru kļuva *[[Cannondale Bicycle Corporation]]* kopā ar *Brixia Sports*. 2014. gada augustā komanda paziņoja par mērķiem 2015. gada sezonā apvienoties ar **.

## Atsauces

## Ārējās saites

* 
* UCI komandas profils
* Daily Peloton profils
* 
*
Liene Liepiņa

**Liene Liepiņa** (dzimusi  Bonnā, Vācijā) ir latviešu sabiedriskā un politiskā darbiniece, politiķe. Bijusi vairāku Saeimas sasaukumu un Eiropas Parlamenta deputāte.

L. Liepiņas tēvs Paulis Kļaviņš arī ir bijis politiķis, Saeimas deputāts. Viņa ir Latvijas un Zviedrijas pilsone.

## Biogrāfija
Laikā no 1965. līdz 1976. gadam L. Liepiņa (ar divu gadu pārtraukumu) mācījusies Minsteres latviešu ģimnāzijā. 1970. gadu beigās pārcēlās uz dzīvi no Vācijas pie vīra Zviedrijā, apguvusi medmāsas izglītību aprūpes augstskolā Sundsvalā. 1992. gadā kopā ar ģimeni pārcēlusies dzīvot uz Latviju. Strādājusi par tulku, zviedru valodas skolotāju.

2000. gadu otrajā pusē studējusi sociālā darba un sociālās pedagoģijas augstskolā "Attīstība" un Latvijas Universitātē. 

## Politiskā darbība
2002. gadā veiksmīgi kandidējusi 8. Saeimas vēlēšanās no partijas "Jaunais laiks" saraksta. 8. Saeimas darbības laikā kandidēja Eiropas Parlamenta vēlēšanās, kur netika ievēlēta. Pēc četriem gadiem kandidēja arī 9. Saeimas vēlēšanās, taču netika ievēlēta. Laikā no 2009. gada marta līdz jūlijam bija Eiropas Parlamenta deputāte (aizvietoja Valdi Dombrovski).  2009. gada Eiropas Parlamenta vēlēšanās netika ievēlēta, taču jūlijā kļuva par 9. Saeimas deputāti Eiropas Parlamentā ievēlētā Artura Krišjāņa Kariņa vietā. L. Liepiņa neveiksmīgi kandidēja arī 10. Saeimas vēlēšanās no "Vienotības" saraksta, tomēr vēlāk viņa kļuva par deputāti, kamēr viņas partijas biedrs V. Dombrovskis pildīja Ministru prezidenta pienākumus un no Saeimas aizgāja Guntars Galvanovskis. 2011. gada rudenī notikušajās 11. Saeimas ārkārtas vēlēšanās netika ievēlēta Latvijas parlamentā, taču 2013. gada rudenī ieņēma mandātu nolikušā deputāta Ingmāra Čaklā vietu. Pēc izmaiņām Saeimas sastāvā vietu parlamentā zaudēja, taču atkal atgriezās 2014. gada vasarā pēc Eiropas Parlamenta vēlēšanām.

## Atsauces

## Ārējās saites

* CVK profils
* "Latvijas ļaudis" profils
Lozēra

**Lozēra** () ir Francijas departaments, viens no trīspadsmit Oksitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Lozēras administratīvais centrs ir Manda. Departaments administratīvi ir sadalīts divos apgabalos (*arrondissements*):
* *[[Arrondissement du Florac]]*;
* Mandas apgabals (*Arrondissement de Mende*).

## Ārējās saites
Fizikālā ķīmija

[thumbnail|235px|Terminu "fizikālā ķīmija" 1752. gadā pirmais sāka lietot krievu ķīmiķis [Mihails Lomonosovs. Attēlā redzama viņa darba pirmā lapa]]
**Fizikālā ķīmija** ir ķīmijas nozare, kurā tiek analizētas ķīmiskās parādības, izmantojot ne tikai ķīmijas, bet arī fizikas teorētiskās un eksperimentālās metodes. Fizikālā ķīmija aptver tādas zinātnes nozares kā vielas uzbūves teoriju, koloīdķīmiju, termodinamiku un kinētiku, šķīdumu teoriju, elektroķīmiju un augsto enerģiju ķīmiju.

## Atsauces